Id-Deċiżjoni tal-Kummissjoni
tas-17 ta’ Novembru 2003
li tifformula lista ta’ pajjiżi terzi minfejn l-Istati Membri huma awtorizzati li jimportaw ċerti prodotti għall-konsum mill-bnedmin bla ħsara għad-Direttiva tal-Kunsill 92/118/KEE
(notifikata bid-dokument numru K(2003) 4181)
(Test b’relevanza għall-FEE)
(2003/812/KE)
IL-KUMMISSJONI TAL-KOMUNITAJIET EWROPEJ
Wara li kunsidrat it-Trattat li jistabbilixxi l-Komunitajiet Ewropej,
Wara li kunsidrat id-Direttiva tal-Kunsill 92/118/KEE tas-17 ta’ Diċembru 1992 li tniżżel il-ħtiġijiet tas-saħħa pubblika u s-saħħa ta’ l-annimali li jirregolaw il-kummerċ u l-importazzjoni fil-Komunità ta’ prodotti li m’humiex suġġetti għall-ħtiġijiet stabbiliti fir-regoli speċifiċi tal-Komunità skond l-Anness A(1) tad-Direttiva 89/662/KEE u, fir-rigward ta’ patoġeni, għad-Direttiva 90/425/KEE [1], kif emendat bid-Deċiżjoni tal-Kummssjoni 2003/721/KE [2], partikolarment l-Artikolu 10(2)(a) tiegħu,
billi:
(1) Id-Direttiva 92/118/KEE tordna regoli tal-Komunità dwar il-ħtiġijiet għas-saħħa ta’ l-annimal u s-saħħa pubblika li jirregolaw il-kummerċ u l-importazzjonijiet fil-Komunità ta’ prodotti li joriġinaw mill-annimali.
(2) Id-Deċiżjoni tal-Kummissjoni 94/278/KE tat-18 ta’ Marzu 1994 li jniżżel il-pajjiżi terzi minn fejn l-Istati Membri jawtorizzaw l-importazzjoni ta’ ċerti prodotti bla ħsara ghad-Direttiva tal-Kunsill 92/118/KEE [3], kif emendat bid-Deċiżjoni 2003/235/KE [4], iniżżel il-pajjiżi terzi minn fejn l-Istati Membri jawtorizzaw l-importazzjoni ta’ ċerti prodotti bla ħsara ghad-Direttiva 92/118/KE, inklużi prodotti mhux intiżi għall-konsum mill-bnedmin.
(3) Ir-Regolament (KE) Numru 1774/2002 tal-Parlament Ewropew u tal-Kunsill tat-3 ta’ Ottubru 2002 iniżżel regoli tas-saħħa li jikkonċernaw prodotti sekondarji ta’ l-annimali li m’humiex intiżi għall-konsum mil-bnedmin [5], kif emendat bir-Regolament tal-Kummissjoni (KE) Numru 808/2003 [6], jordna regoli tal-Komunità dwar prodotti ta’ l-annimali li m’humiex intiżi għall-konsum mill-bnedmin. Id-data li jidħlu fis-seħħ iċ-certifikati mudelli tas-saħħa previsti fir-Regolament (KE) Numru 1774/2002 hija l-1 ta’ Jannar 2004.
(4) Id-Direttiva 2002/33/KE tal-Parlament Ewropew u tal-Kunsill tal-21 ta’ Ottubru 2002 li temenda id-Direttiva tal-Kunsill 90/425/EEC u 92/118/KE dwar il-ħtiġijiet tas-saħħa ta’ prodotti sekondarji ta’ l-annimali [7], emendat b’mod kbir id-Direttiva 92/118/KEE biex jiġi limitat l-iskop għall-prodotti intiżi għall-konsum mill-bnedmin.
(5) Huwa neċessarju li wieħed jikkonsidra li l-Istati li ser isiru membri huma skedati li jidħlu fl-1 ta’ Mejju 2004.
(6) Għall-iskopijiet ta’ ċarezza u konsistenza fil-leġislazzjoni tal-Komunità, id-Deċiżjoni 94/278/KE għandha tiġi mħassra u mibdula bid-dispożizzjonijiet ta’ din id-Deċiżjoni.
(7) Il-miżuri previsti f’din id-Deċiżjoni huma skond l-opinjoni tal-Kumitat Permanenti dwar il-Food Chain u s-Saħħa ta’ l-Annimali,
ADOTTAT DIN ID-DEĊIŻJONI:
L-Artikolu 1
L-Istati Membri għandhom jawtorizzaw l-importazzjoni ta’ ċerti prodotti ta’ l-annimali intiżi għall-konsum mill-bnedmin bla ħsara għad-Direttiva 92/118/KEE minn pajjiżi terzi jew minn partijiet minn pajjiżi terzi jew territorji skond il-lista fl-Anness ta’ din id-Deċiżjoni.
L-Artikolu 2
Id-Deċiżjoni 94/278/EC hija mħassra.
L-Artikolu 3
Din id-Deċiżjoni għandha tapplika mill-1 ta’ Jannar 2004.
L-Artikolu 4
Dan id-Deċiżjoni hija indirizzata lill-Istati Membri.
Magħmulha fi Brussel, fis-17 ta’ Novembru 2003.